รัฐบาลไทย-ข่าวทำเนียบรัฐบาล-กรมเจ้าท่า สรุปสถานการณ์และการปฏิบัติงานป้องกันและขจัดมลพิษ กรณีน้ำมันดิบรั่วไหล จากทุ่นผูกเรือของ บริษัท ไทยออยล์ จำกัด (มหาชน) อ.ศรีราชา จ.ชลบุรี (ฉบับที่ 1)
วันอังคารที่ 5 กันยายน 2566
กรมเจ้าท่า สรุปสถานการณ์และการปฏิบัติงานป้องกันและขจัดมลพิษ กรณีน้ํามันดิบรั่วไหล จากทุ่นผูกเรือของ บริษัท ไทยออยล์ จํากัด (มหาชน) อ.ศรีราชา จ.ชลบุรี (ฉบับที่ 1)
...
กรมเจ้าท่า สรุปสถานการณ์และการปฏิบัติงานป้องกันและขจัดมลพิษ กรณีน้ํามันดิบรั่วไหล จากทุ่นผูกเรือของ บริษัท ไทยออยล์ จํากัด (มหาชน) อ.ศรีราชา จ.ชลบุรี (ฉบับที่ 1)
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม ผู้อํานวยการศูนย์ประสานงานป้องกันและขจัดมลพิษทางน้ําเนื่องจากน้ํามัน แถลงข่าวสรุปผลสถานการณ์การปฏิบัติงาน และการขจัดคราบน้ํามันดิบรั่วไหลจากทุ่นผูกเรือน้ําลึกแบบเดี่ยวของบริษัทไทยออยล์ จํากัด (มหาชน) อ.ศรีราชา จ.ชลบุรี ร่วมกับ พลเรือเอกปกครอง มนธาตุผลิน โฆษกกองทัพเรือ พลเรือโท พิชัย ล้อชูสกุล ผบ.ทรภ. 1 และ ผบ. ศรชล. ภาค 1 ในฐานะผู้อํานวยการศูนย์ควบคุมการปฏิบัติการป้องกันและขจัดมลพิษทางน้ําเนื่องจากน้ํามัน นายนริศ นิรามัยวงศ์ รองผู้ว่าราชการจังหวัดชลบุรี และนายณัฐพล มีฤทธิ์ ผู้จัดการฝ่ายการกลั่น ผู้แทนบริษัทไทยออยล์ จํากัด (มหาชน) กรณีเกิดเหตุน้ํามันดิบรั่วไหลลงสู่ทะเล ระหว่างเรือ KALLISTA (IMO 9411965) สัญชาติ ปานามา ทําการขนถ่ายสินค้า CRUDE OIL บริเวณทุ่น SBM 2 ของบริษัท ไทยออยล์ จํากัด (มหาชน) ณ บริเวณทะเลอ่าวไทย อําเภอศรีราชา จังหวัดชลบุรี โดยภายหลังเกิดเหตุ สํานักงานเจ้าท่าภูมิภาคที่ 6 สาขาชลบุรี ร่วมกับ บมจ.ไทยออยล์ เข้าควบคุมสถานการณ์บริเวณที่เกิดเหตุทันที โดยทําการปิดวาล์วท่อน้ํามันที่เกิดปัญหาและวางทุ่นล้อมคราบน้ํามัน เพื่อป้องกันและจํากัดการแพร่กระจาย ทําให้ขณะนี้ไม่มีน้ํามันรั่วไหลเพิ่มเติมและไม่มีผู้ได้รับบาดเจ็บจากเหตุการณ์ดังกล่าว
รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า กระทรวงคมนาคม ในฐานะศูนย์ประสานงานป้องกัน และขจัดมลพิษทางน้ําเนื่องจากน้ํามัน (ศูนย์ประสานงานฯ) ภายใต้คณะกรรมการจัดการมลพิษทางน้ําเนื่องจากน้ํามันและเคมีภัณฑ์ โดยมีนายกรัฐมนตรีเป็นประธาน และรัฐมนตรีว่าการกระทรวงคมนาคมได้สั่งการให้กรมเจ้าท่า เร่งดําเนินการขจัดคราบน้ํามันดิบรั่วไหลฯ เพื่อลดผลกระทบกับประชาชน ธรรมชาติและสิ่งแวดล้อมทางทะเลให้น้อยที่สุด จึงได้ประสานกับกองทัพเรือจัดตั้งศูนย์ควบคุมการปฏิบัติการป้องกันและขจัดมลพิษทางน้ําเนื่องจากน้ํามัน (ศูนย์ควบคุมฯ) โดยร่วมกับหน่วยงานที่เกี่ยวข้องตามแผนชาติ อาทิ กองทัพเรือ ทัพเรือภาคที่ 1 ศูนย์อํานวยการรักษาผลประโยชน์ของชาติทางทะเล กรมควบคุมมลพิษ กรมทรัพยากรทางทะเลและชายฝั่ง จังหวัดชลบุรี สมาคมอนุรักษ์สภาพแวดล้อมของกลุ่มอุตสาหกรรมน้ํามัน (IESG) สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) ได้เข้าพื้นที่ปฏิบัติงานขจัดมลพิษทางน้ําเนื่องจากน้ํามัน ตั้งแต่วันที่ 4 กันยายน 2566 โดยได้บูรณาการเรือและกําลังเจ้าหน้าที่ อาทิ เรือขจัดคราบน้ํามันชลธารานุรักษ์ เรือตรวจการณ์เจ้าท่า 804 เรือหลวงตาชัย เรือหลวงแสมสาร เรือ ต.235 พร้อมกําลังพล และเรือเอกชนจํานวน 10 ลํา พร้อมด้วยอุปกรณ์และเครื่องมือ จากหน่วยงานและภาคส่วนต่าง ๆ ที่เกี่ยวข้อง เพื่อป้องกันน้ํามันเคลื่อนเข้าสู่ชายฝั่งเกาะสีชัง โดยปฏิบัติการร่วมกับหน่วยงานภาครัฐและภาคเอกชน ในการใช้สารขจัดคราบน้ํามันฉีดพ่นทางอากาศ และจากเรือภาคที่อยู่ภายใต้การควบคุมของกรมควบคุมมลพิษ โดยการปฏิบัติงานถึงวันนี้ (5 กันยายน 2566) รวมระยะเวลา 2 วัน
รองอธิบดีกรมเจ้าท่าฯ กล่าวเพิ่มเติมว่า ในฐานะผู้บัญชาการศูนย์ฯ ได้ร่วมบัญชาการสถานการณ์กับ ทรภ.1 ศรชล. และจังหวัดชลบุรี บนเรือตรวจการณ์เจ้าท่า 804 โดยวางแผนการขจัดคราบน้ํามันตามทิศทางการเคลื่อนตัวและภาพถ่ายทางอากาศ โดยได้สั่งการให้นําเรือและอุปกรณ์ ประกอบด้วย เรือขจัดคราบน้ํามันชลธารานุรักษ์ เรือตรวจการณ์เจ้าท่า 804 เรือหลวงตาชัย เรือหลวงแสมสาร เรือ ต.235 พร้อมกําลังพล และเรือเอกชนจํานวน 10 ลํา พร้อมทุ่นกักน้ํามัน 4 เส้น ในการปฏิบัติการลาดตระเวน พ่นสารขจัดคราบน้ํามัน และตีกวนเพื่อทําให้คราบน้ํามันแตกตัวก่อนเข้าสู่ชายฝั่ง และพื้นที่อ่อนไหว ทั้งนี้ สามารถคาดการณ์ปริมาณการรั่วไหลประมาณ 60 ตัน โดยมวลน้ํามันดิบเคลื่อนตัวจากทุ่น SBM ไปตามกระแสลมและคลื่น ทิศทางตะวันออกเฉียงเหนือ โดยสภาพอากาศ ทิศทางกระแสลมพัดจากตะวันตกเฉียงใต้ ความเร็วลมเฉลี่ย 10 - 15 นอต ความสูงคลื่น 1 - 1.5 เมตร จากการใช้โปรแกรมคํานวณการเคลื่อนตัวของคราบน้ํามันจากกรมควบคุมมลพิษ ผลการคํานวนทิศทางมวลน้ํามันจะเคลื่อนตัวผ่านเกาะค้างคาว และด้านตะวันออกของเกาะสีชัง นอกจากนี้ สํานักงานเจ้าท่าภูมิภาคสาขาชลบุรี ได้ดําเนินการออกคําสั่งระงับการใช้งานทุ่นเทียบเรือ SBM2 ที่เกิดเหตุ และประกาศแจ้งให้ระมัดระวังการเดินเรือในพื้นที่ อีกทั้งมอบหมายให้เจ้าหน้าที่แจ้งความร้องทุกข์กล่าวโทษผู้กระทําความผิดตาม พรบ.การเดินเรือฯ ตามบันทึกประจําวันและหนังสือมอบอํานาจ พร้อมกันนี้ได้ร่วมกับ บมจ.ไทยออยล์ จัดตั้งศูนย์ประสานงานในการดําเนินการช่วงเวลากลางคืน วางทุ่นกักน้ํามันจํานวน 3 ปาก ดักคราบน้ํามันในเส้นทางที่คาดว่ามวลน้ํามันจะเคลื่อนตัวไปและขออุปกรณ์ในการป้องกันและขจัดคราบน้ํามันจากหน่วยงานที่มีศักยภาพมาเตรียมพร้อมในพื้นที่ หากมีความคืบหน้าเพิ่มเติมจะรายงานให้ทราบในโอกาสต่อไป